Če obiščete stran TED.com,
lahko tam trenutno najdete
za več kot en teden videoposnetkov TEDTalks,
več kot 1,3 milijona
transkribiranih besed
in na milijone ocen gledalcev.
Ogromne količine podatkov.
Zato sem se začel spraševati,
kaj se zgodi, če se te
podatke statistično analizira.
Je na podlagi tega mogoče vzvratno sestaviti TED Talk?
Se da na ta način ustvariti najboljši
TED Talk vseh časov?
(Aplavz)
In ali se na drugi strani
da ustvariti najslabši TED Talk,
ki bo še vedno gledljiv?
Da bi temu prišel do dna, sem preverjal tri stvari.
Pogledal sem izbrane teme,
način podajanja teh vsebin
in vizualne pripomočke na odru.
Glede tematike - obstaja cela vrsta vsebin, med katerimi
toda pri tem morate biti previdni,
kajti vaš izbor je močno povezan
z reakcijo gledalcev na vaš govor.
Da si boste to lažje predstavljali,
si poglejmo seznam 10 besed,
ki se statistično največkrat pojavljajo
v najbolj priljubljenih
in v najmanj priljubljenih govorih.
Torej, če boste govorili o tem,
kako francoska kava širi
srečo v vaših možganih,
je to zadetek v polno.
(Aplavz)
Če pa bi radi govorili o
vašem projektu, ki vključuje
kisik, dekleta, letala --
čeprav bi jaz pravzaprav z veseljem poslušal ta govor --
statistika pravi,
da ni dober. Bo že.
Če to posplošimo,
so najbolj priljubljeni govori tisti,
ki vključujejo teme, s katerimi se lahko povežemo
hitro in močno,
kot so sreča, naše telo,
hrana, čustva.
Na drugi strani pa teme bolj tehnične narave
kot so arhitektura, materiali in začuda, moški,
niso preveč dobra izbira.
In kakšen mora biti vaš nastop?
TED je znan po tem, da se zelo
drži časovne omejitve,
zato jim ne bo všeč,
ko bom to razkril, kajti
govoriti morate, dokler vam bodo pustili,
saj so najbolj priljubljeni TED Talks
v povprečju za 50 % daljši
od najmanj priljubljenih.
In to velja za vse lestvice priljubljenosti na TED.com,
razen, če želite, da je vaš posnetek ocenjen kot
čudovit, navdihujoč ali smešen.
Potem morate biti kratki. Drugače pa
morate govoriti, dokler vas ne zvlečejo z odra.
(Smeh)
No, medtem ko --
(Aplavz)
Medtem ko zavlačujete, pa morate upoštevati določena pravila,
ki sem jih odkril s statistično primerjavo
štiribesednih fraz,
ki se pogosteje pojavljajo v najbolj priljubljenih TED Talks
v nasprotju z najmanj priljubljenimi.
Naj predstavim tri primere:
Prvič, kot govornik morate
občinstvu nekaj ponuditi, govoriti o tem, kaj mu lahko daste,
namesto o tem, česar ne morete imeti.
Drugič, niti pod razno
ne smete citirati New York Timesa.
(Smeh)
In nazadnje še dobra novica za govorce,
nič ni narobe, če simulirate intelektualne sposobnosti.
Če česa ne razumete, lahko vedno rečete "in tako dalje in tako naprej".
Vsi vas bodo še naprej pozorno poslušali.
Je popolnoma v redu.
(Aplavz)
Tako, sedaj pa še nekaj o vizualnih pripomočkih.
Najočitnejša stvar na odru je govornik.
Analize so pokazale, da morate,
če želite biti med najbolj priljubljenimi TED predavatelji,
imeti lase za malenkost daljše od povprečja,
nositi očala in biti za spoznanje bolj elegantno oblečeni kot
povprečni govornik.
Prezentacija je v redu, vendar je dobro vključiti tudi kakšne pripomočke.
In najbolj pomembna stvar
je atmosfera na odru.
Barve igrajo zelo pomembno vlogo.
Barva je v neposredni povezavi z
ocenami, ki jih posnetki prejmejo na strani TED.com.
(Aplavz)
Na primer: očarljivi govori
statistično vsebujejo visok delež
natanko te modre barve,
veliko več kot povprečno ocenjen TED Talk.
Domiselni so obarvani s to zeleno barvo
in tako dalje in tako naprej.
(Aplavz)
Torej, osebno mislim, da
nisem prvi, ki je naredil takšno analizo,
ampak to bom prepustil
vaši dobri presojji.
Sedaj je prišel čas, da vse podatke združimo in
ustvarimo najboljši TED Talk vseh časov.
Ker smo danes na TED Active,
in ker sem se iz lastnih analiz naučil,
da vam moram dejansko nekaj ponuditi --
ne bom vam vsiljeval najboljšega
ali najslabšega posnetka --
ampak vam bom raje dal orodje, s katerim si ga lahko naredite sami.
In to orodje bom poimenoval TED Pad.
(Smeh)
TED Pad je matrika,
100 posebej izbranih,
podrobno obdelanih stavkov,
ki jih lahko na enostaven način sestavite skupaj in ustvarite svoj TED Talk.
Odločiti se morate samo,
ali boste uporabili belo verzijo
za zelo dober TED Talk
o ustvarjalnosti, človeški inteligenci?
Ali boste raje vzeli črno različico,
s pomočjo katere boste ustvarili resnično slab TED Talk,
večinoma o blogih,
politiki in podobnih stvareh?
Naložite si ga na svoj računalnik in se zabavajte.
Upam, da ste v predavanju uživali.
In da boste uživali tudi pri ustvarjanju svojih
najboljših in najslabših govorov.
In upam, da bo kdo izmed vas dobil navdih in naslednje leto
ustvaril to, kar si zares želim videti.
Najlepša hvala.
(Aplavz)